ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
28 เม.ย. 2558

ตลาดหุ้น
แนวโน้มภาคบ่าย: แกว่งผันผวนในแดนลบ
– ตลาดหุ้นไทยเช้านี้ยังถูกกดดันต่อเนื่อง จากแรงขายในกลุ่มธนาคารรวมถึงตัวเลขการส่งออกเดือนมี.ค.ที่ออกมาต่ำกว่าคาด ที่ -4.45%จากคาด -4.0%
– นอกจากนี้แล้วแรงขายของต่างชาติทั้งตลาดหุ้นและอนุพันธ์ยังกดดันภาพรวมตลาดต่อเนื่อง ขณะสถาบันยังขายต่อเนื่องเช่นกัน แต่อยู่ในอัตราที่ชะลอตัวลง
– มอง SET บ่ายนี้ยังแกว่งในกรอบแดนลบ หลัง Sentiment ภายนอกยังกดดัน ขณะนักลงทุนจับตาผลการประชุมเฟด และการประชุมกนง. ในวันพรุ่งนี้ ทั้งนี้ตลาดกำลังเข้าใกล้ช่วงวันหยุดยาว 5 วันทำการ อาจทำให้มีแรงขายต่อเนื่องเพื่อลดความเสี่ยงช่วงหยุดยาว มองกรอบบ่ายนี้ 1525, 1530-1545
– ถ้าไม่หลุด 1530 ยังน่าซื้อลุ้น Rebound แต่หากยืนเหนือ 1530 ไม่ได้ให้ถอยก่อน อาจลงต่อไปที่ 1500 จุด
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,533.33 เปลี่ยนแปลง -15.50 จุด มูลค่าการซื้อขาย 21,390ลบ.
ดัชนีไหลลงมาตามกรอบ Downtrend ขณะที่ Modi. Sto. ก็ลงมาในเขต Oversold แต่ยังไม่มีทีท่าว่าจะกลับมาส่งสัญญาณซื้อ ดังนั้นหากหลุดกรอบล่างหรือประมาณ 1530 จุด แนะนำให้ถอยออกมาก่อน แต่หากรีบาวด์ได้ ก็เน้นขึ้นขายแนวต้าน 1540-1545 จุด